Mórahalom Városi Önkormányzat

# **ADATKEZELÉSI TÁJÉKOZTATÓ**

**a személyes adatok kezeléséről a Mórahalmi önkormányzati bérlakások - bérlői adatszolgáltatás kérdőív kitöltése okán**

# **AZ ADATKEZELŐ AZONOSÍTÁSA**

**Mórahalom Városi Önkormányzat**

Levélcím: 6782 Mórahalom, Szentháromság tér 1.

Telefon: +36 62/281-022

E-mail: nogradi@morahalom.hu

Web: <http://www.morahalom.hu/>

Az adatvédelmi tisztviselő (DPO) elérhetősége: Maxentrop Kft., címe: 7174 Kéty, Petőfi u.2/A, e-mail: dpo@maxentropia.hu

# **AZ ADATOK TOVÁBBÍTÁSA ÉS ADATFELDOLGOZÓK ELÉRHETŐSÉGE**

A kérdőívben megadott személyes adatokkal csak az adatkezelő a Mórahalom Városi Önkormányzat megbízott alkalmazottai kerülnek kapcsoltba, ismerhetik meg azokat (Nógrádi Zoltán polgármester, Balog László kabinetvezető, Dr. Pécsyné Dr. Bíró Mónika osztályvezető, Gregus Anita Edit referens, Tandari Róbert Informatikus, Horváth Levente a kérdőív szerkesztője, kezelője.).

# **I. ALAPELVEK**

## **1. Bevezetés**

Az Adatkezelő kiemelt jelentőséget tulajdonít a bérlőktől, illetve a bérlőkkel egy lakásban élőktől szerzett személyes adatoknak. Minden körülmények között biztosítani kívánja a bérlők és a bérlőkkel egy lakásban élők információs önrendelkezési jogát, és mindent megtesz az így kapott személyes adatok védelme érdekében. E cél elérése érdekében az Adatkezelő a legmesszebb menőkig eleget tesz az *Európai Parlament és a Tanács (2016. április 27.)* *2016/679/EU rendelet a természetes személyeknek a személyes adatok kezelése tekintetében történő védelméről és az ilyen adatok szabad áramlásáról* (a továbbiakban Rendelet), valamint a *2011. évi CXII. törvény az információs önrendelkezési jogról és az információszabadságról* (a továbbiakban Infotv.) szóló jogszabályok előírásainak.

Az Adatkezelő a személyes adatokat bizalmasan, a hatályos jogszabályoknak megfelelően kezeli, gondoskodik azok integritásáról és biztonságáról, megteszi a szükséges technikai és szervezési intézkedéseket, valamint kialakítja a célok eléréséhez szükséges eljárási szabályokat.

Az adatkezelési tájékoztató visszavonásig érvényes. Az Adatkezelő fenntartja magának a jogot, hogy a jelen tájékoztatót szükség szerint módosítsa, és a módosított szöveget a fent megjelölt honlapján közzé tegye. Az adatkezelési tájékoztató megállapítása és módosítása az Adatkezelő hatáskörébe tartozik.

## **2. A személyes adatok kezelésére vonatkozó fontosabb jogszabályok**

A jelen tájékoztató kidolgozásakor az Adatkezelő a kérdőív adatkezelésével kapcsolatban az alábbi hatályos jogszabályokat vette figyelembe:

* AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a jelen tájékoztatóban: Rendelet)
* 2011. évi CXII. törvény – az információs önrendelkezési jogról és az információszabadságról (a jelen tájékoztatóban: Infotv.)
* 2011. évi CLXXXIX. törvény Magyarország helyi önkormányzatairól;
* Az államháztartásról szóló 2011. CXCV. törvény és a 368/2011. (XII. 31.) Korm. rendelet az államháztartásról szóló törvény végrehajtásáról
* 2001. évi CVIII. törvény – az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről
* A fogyasztóvédelemről szóló 1997. évi CLV. törvény (Fgytv.),
* • Az egyének védelméről a személyes adatok gépi feldolgozása során szóló 1998. évi VI. törvény,
* • A Polgári törvénykönyvről szóló 2013. évi V. törvény (Ptk.),

## **3. Fogalommagyarázatok**

1. **Személyes adat**: azonosított vagy azonosítható természetes személyre (a továbbiakban *Érintett*) vonatkozó bármely információ. Az a természetes személy azonosítható, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy egy, vagy több tényező alapján felismerhető. Személyes adat különösen az Érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret –, valamint az adatból levonható, az Érintettre vonatkozó következtetés.
2. **Természetes személyazonosító adatok**: az Érintett családi és utóneve, születéskori neve, anyja neve, születési helye és ideje.
3. **Érintett:** bármely meghatározott, személyes adat alapján azonosított, továbbá a közvetlenül vagy közvetve azonosítható természetes személy.
4. **Az Érintett hozzájárulása:** az Érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel a Érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez.
5. **Különleges adat:** A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok. (A Rendeletben: A személyes adatok különleges kategóriái)
6. **Egészségügyi adat:** egy természetes személy testi vagy pszichikai egészségi állapotára vonatkozó személyes adat, ideértve a természetes személy számára nyújtott egészségügyi szolgáltatásokra vonatkozó olyan adatot is, amely információt hordoz a természetes személy egészségi állapotáról. (Ld. Különleges adat)
7. **Adatkezelő:** az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja.
8. **Adatkezelés:** a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.
9. **Adatfeldolgozó:** az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel.
10. **Adatfeldolgozás:** az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől.
11. **Adatvédelmi tisztviselő:** az adatkezelőnél vagy az adatfeldolgozónál kijelölt függetlenített szakember, aki szakmai rátermettsége és különösen az adatvédelmi jog és gyakorlat szakértői szintű ismerete, valamint a Rendelet 39. cikkében említett feladatok ellátására alkalmas.
12. **Adattovábbítás:** az adat meghatározott harmadik személy számára történő hozzáférhetővé tétele.
13. **Címzett:** az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik félnek minősül-e.
14. **Harmadik személy:** az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az Érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak.
15. **Harmadik ország:** minden olyan állam, amely nem EGT-állam.
16. **Nyilvánosságra hozatal:** az adat bárki számára történő hozzáférhetővé tétele.
17. **Adattörlés:** az adatok felismerhetetlenné tétele oly módon, hogy a helyreállításuk többé nem lehetséges.
18. **Adatmegjelölés:** az adat azonosító jelzéssel ellátása annak megkülönböztetése érdekében.
19. **Az adatkezelés korlátozása:** a tárolt személyes adat megjelölése annak jövőbeli kezelése korlátozása érdekében.
20. **Adatmegsemmisítés**: az adatokat tartalmazó adathordozó teljes fizikai megsemmisítése.
21. **Adatvédelmi incidens:** a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.
22. **Álnevesítés:** a személyes adatok olyan módon történő kezelése, amelynek következtében további információk felhasználása nélkül többé már nem állapítható meg, hogy a személyes adat mely konkrét természetes személyre vonatkozik, feltéve, hogy az ilyen további információt külön tárolják, és technikai és szervezési intézkedések megtételével biztosított, hogy azonosított vagy azonosítható természetes személyekhez ezt a személyes adatot nem lehet kapcsolni.
23. **Anonimizálás:** olyan technikai eljárás, amely biztosítja az Érintett és az adat közötti kapcsolat helyreállítási lehetőségének végleges kizárását.
24. **Nyilvántartási rendszer:** a személyes adatok bármely módon – centralizált, decentralizált vagy funkcionális vagy földrajzi szempontok szerint – tagolt állománya, amely meghatározott ismérvek alapján hozzáférhető.
25. **IP-cím:** egyedi hálózati azonosító, amelyet a TCP/IP-protokoll szabványt használó szerverek, számítógépek és az internetes kommunikációra képes egyéb eszközök használnak egymás azonosítására. Az összes internetre kapcsolt informatikai eszközrendelkezik IP címmel, amelyen keresztül beazonosítható.

A Rendelet a személyes adatok közé sorolja az Érintett által használt eszköz IP-címét is.

1. **Cookie (süti):** olyan információcsomag (fájl), amelyet az internetes tartalmat szolgáltató szerver küld a webböngésző programnak, és amelyet a szerver felé irányuló kérésekről (keresésekről) visszaküld a szervernek. A sütik használatának elsődleges célja a profilinformációk tárolása, az erőforrás-takarékosság (idő, szerverkapacitás stb.).
2. A sütiket a webszerver hozza létre a böngésző segítségével a felhasználó által az interneten használt eszközön (számítógépen, táblagépen, okostelefonon stb.), ahol azok egy elkülönített könyvtárban tárolódnak. A süti egyértelműen azonosítja, és a webszerver számára felismerhetővé teszi a felhasználó által az interneten használt eszközt.

A Rendelet a személyes adatok közé sorolja az Érintett által használt eszközre kerülő cookie- és egyéb azonosítókat is.

1. **Web-beacon (webjelző):** egészen apró, átlátszó (emberi szemmel láthatatlan) képek a honlapokon; amelyekkel a felhasználók által végzett műveletek (pl. hírlevél megnyitása, URL-ekre (linkekre) kattintás stb. követhetőkké, mérhetőkké válnak. A webjelzőket a sütikkel együtt szokták alkalmazni; segítségükkel nyomon követhető a felhasználó internetes tevékenysége, lehetővé válik a pontos profilalkotás.
2. **Profilalkotás:** személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előre jelzésére használják.
3. **Tiltakozás:** az Érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri.
4. **Tilalmi lista:** azon Érintettek név- és lakcímadatainak a nyilvántartása, akik megtiltották, illetve – a közvetlen üzletszerző szerv erre irányuló előzetes megkeresése ellenére – nem járultak hozzá, hogy személyes adataikat kapcsolatfelvétel vagy üzletszerzési lista céljából felhasználják, vagy megtiltották azok e célból történő további kezelését.
5. **Felügyeleti hatóság:** a Rendelet 51. cikkének megfelelően létrehozott független közhatalmi szerv. Magyarországon ez a Nemzeti Adatvédelmi és Információszabadság Hatóság (NAIH). Az adatait ld. 9. fejezetben, illetve a [www.naih.hu](http://www.naih.hu) oldalon.

# **II. A SZEMÉLYES ADATOK KEZELÉSÉRE VONATKOZÓ SZABÁLYOK**

Az alábbiakban az Adatkezelő kinyilvánítja a személyes adatok kezelését meghatározó elveket és ismerteti a tevékenysége során követett gyakorlatát, amelynek kapcsán az Ön, vagy az Ön által képviselt kiskorú személyes adatait kezeli; továbbá nyilatkozik arról, milyen jogalappal, milyen célból kezeli ezen adatokat, illetve hogyan biztosítja a személyes adatok jogszerű megőrzését és védelmét.

## **4. Az adatkezelés szabályai**

### 4.1 A jogszerű, tisztességes és átlátható adatkezelés elve

alapján az Adatkezelő a személyes adatokat jogszerűen és tisztességesen, Ön vagy az ön által képviselt kiskorú számára átláthatóan, nyomon követhetően kezeli.

### 4.2 A célhoz kötött adatkezelés elve

követelménynek az Adatkezelő úgy tesz eleget, hogy a személyes adatokat csak előre meghatározott, egyértelmű és jogszerű célból gyűjti, és azokat nem kezeli a célokkal össze nem egyeztethető módon.

### 4.3 Az adattakarékosság elve

úgy érvényesül, hogy az Adatkezelő csak a tevékenységéhez szükséges mértékben, megfelelő módon kezeli a releváns személyes adatokat.

### 4.4 A pontosság elve

a Rendelet kimondja, hogy a személyes adatoknak pontosnak és szükség esetén naprakésznek kell lenniük; ennek érdekében az Adatkezelő minden észszerű intézkedést megtesz annak érdekében, hogy az adatkezelés céljai szempontjából pontatlan személyes adatokat haladéktalanul törölje vagy helyesbítse.

### 4.5 A korlátozott tárolhatóság elve

szerint az adatkezelő olyan formában tárolja a személyes adatokat, amely az Ön, vagy az ön által képviselt kiskorú azonosítását csak a személyes adatok kezelése céljainak eléréséhez szükséges ideig teszi lehetővé.

A személyes adatok ennél hosszabb ideig történő tárolására csak akkor kerülhet sor, amennyiben a személyes adatok kezelésére a 89. cikk (1) bekezdésének megfelelően közérdekű archiválás céljából, tudományos és történelmi kutatási célból vagy statisztikai célból kerül sor, figyelemmel a Rendeletben az Ön, vagy az ön által képviselt kiskorú jogainak és szabadságainak védelme érdekében előírt megfelelő technikai és szervezési intézkedések végrehajtására.

### 4.6 Az integritás és bizalmas jelleg elve

érvényesítése érdekében az Adatkezelő oly módon végzi a személyes adatok kezelését, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, ideértve az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet.

### 4.7 Az elszámoltathatóság elve

megvalósítása érdekében az Adatkezelő felelősséget vállal a személyes adatok kezelésével kapcsolatban a 4. pontban leírt gyakorlatáért, és képes a Rendelet által meghatározott elveknek való megfelelés igazolására.

## **5. Az adatkezelés jogszerűsége, a "jogalapok"**

A személyes adatok kezelése kizárólag akkor és annyiban jogszerű, amennyiben legalább az alábbiak egyike teljesül:

5.1 az **érintett hozzájárulását** adta személyes adatainak egy vagy több konkrét célból történő kezeléséhez. Kérdőívünk kitöltését ezen jogalapra alapozzuk és ezen jogalappal kezeljük az Ön és az Ön által képviselt kiskorú személyes adatait.

5.2 az adatkezelés olyan **szerződés** teljesítéséhez szükséges, amelyben az **Érintett az egyik fél**, vagy az a szerződés megkötését megelőzően az érintett kérésére történő lépések megtételéhez szükséges; - ezt a jogalapot a kérdőívnél nem alkalmazzuk.

5.3 az adatkezelés az **Adatkezelőre vonatkozó jogi kötelezettség** teljesítéséhez szükséges; - ezt a jogalapot nem alkalmazzuk.

5.4 az adatkezelés az Érintett vagy egy másik természetes személy **létfontosságú érdekeinek védelme** miatt szükséges; - ezt a jogalapot a kérdőívnél nem alkalmazzuk.

5.5 az adatkezelés **közérdekű** vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges; - ezt a jogalapot a kérdőívnél nem alkalmazzuk.

5.6 az adatkezelés az **Adatkezelő** vagy egy harmadik fél **jogos érdekeinek** érvényesítéséhez szükséges, kivéve, ha ezen érdekekkel szemben elsőbbséget élveznek az Érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek. - ezt a jogalapot a kérdőívnél nem alkalmazzuk.

## **6. Az Érintett jogai**

### 6.1 Előzetes tájékozódáshoz való jog

Ön, vagy az ön által képviselt kiskorú jogosult arra, hogy az adatkezelés megkezdését megelőzően az adatkezeléssel összefüggő tényekről és információkról tájékoztatást kapjon.

### 6.2 Az Érintett hozzáférési joga

Ön, vagy az ön által képviselt kiskorú jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha igen, akkor jogosult arra, hogy a személyes adatokhoz, információkhoz hozzáférést kapjon.

### 6.3 A helyesbítéshez való jog

Ön, vagy az ön által képviselt kiskorú jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, Ön, vagy az ön által képviselt kiskorú jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

### 6.4 A törléshez való jog („az elfeledtetéshez való jog”)

Ön, vagy az ön által képviselt kiskorú jogosult arra, hogy az Adatkezelő indokolatlan késedelem nélkül törölje a rá vonatkozó személyes adatokat. Az Adatkezelő köteles arra, hogy ez esetben az Önre, vagy az ön által képviselt kiskorúra vonatkozó személyes adatokat indokolatlan késedelem nélkül törölje.

### 6.5 Az adatkezelés korlátozásához való jog

Ön, vagy az ön által képviselt kiskorú jogosult arra, hogy kérésére az Adatkezelő korlátozza az adatkezelést, ha a Rendeletben meghatározott feltételek teljesülnek.

### 6.6 A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség

Az Adatkezelő minden olyan címzettet tájékoztat valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Kérésére Önt, vagy az ön által képviselt kiskorút az Adatkezelő tájékoztatja e címzettekről.

### 6.7 Az adathordozhatósághoz való jog

A Rendeletben meghatározott feltételekkel Ön, vagy az ön által képviselt kiskorú jogosult arra, hogy a rá vonatkozó, általa az Adatkezelő rendelkezésére bocsátott személyes adatokat megfelelően tagolt, széles körben használt, géppel olvasható formátumban megkapja. Ön, vagy az ön által képviselt kiskorú jogosult arra, hogy ezeket az adatokat egy másik adatkezelőnek továbbítsa anélkül, hogy ezt az az Adatkezelő akadályozná, amelynek a személyes adatokat a rendelkezésére bocsátotta.

### 6.8 A tiltakozáshoz való jog

Ön, vagy az ön által képviselt kiskorú jogosult arra, hogy a saját helyzetével kapcsolatos okokból bármikor tiltakozzon személyes adatainak a Rendelet 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön, vagy az ön által képviselt kiskorú érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

### 6.9 A gyermek hozzájárulására vonatkozó feltételek

A közvetlenül gyermekeknek kínált, információs társadalommal összefüggő szolgáltatások vonatkozásában végzett személyes adatok kezelése akkor jogszerű, ha a gyermek a 16. életévét betöltötte. A 16. életévét be nem töltött gyermek esetén, a gyermekek személyes adatainak kezelése csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló adta meg, illetve engedélyezte.

### 6.10 Az Érintett tájékoztatása az adatvédelmi incidensről

Ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, az Adatkezelő indokolatlan késedelem nélkül tájékoztatja az Ön, vagy az ön által képviselt kiskorú az adatvédelmi incidensről. Lásd még: 8. fejezet

### 6.11 A felügyeleti hatóságnál történő panasztételhez való jog (hatósági jogorvoslathoz való jog)

Az Ön, vagy az ön által képviselt kiskorú jogosult arra, hogy panaszt tegyen a felügyeleti hatóságnál, ha az Ön, vagy az ön által képviselt kiskorú megítélése szerint a rá vonatkozó személyes adatok kezelése megsérti a Rendeletet. Lásd: 9. fejezet

### 6.12 A felügyeleti hatósággal szembeni hatékony bírósági jogorvoslathoz való jog

Minden természetes és jogi személy jogosult a hatékony bírósági jogorvoslatra a felügyeleti hatóság rá vonatkozó, jogilag kötelező erejű döntésével szemben, illetve, ha a felügyeleti hatóság nem foglalkozik a panasszal, vagy három hónapon belül nem tájékoztatja Önt, vagy az ön által képviselt kiskorút a benyújtott panasszal kapcsolatos eljárási fejleményekről, vagy annak eredményéről. Lásd: 9. fejezet

### 6.13 Az adatkezelővel vagy az adatfeldolgozóval szembeni hatékony bírósági jogorvoslathoz való jog

Minden Érintett jogosult hatékony bírósági jogorvoslatra, ha megítélése szerint a személyes adatainak e rendeletnek nem megfelelő kezelése következtében megsértették az e rendelet szerinti jogait. Lásd: 9. fejezet

# **III. A JOGSZERŰ ADATKEZELÉS „A MÓRAHALMI ÖNKORMÁNYZATI BÉRLEKÁSOK BÉRLŐI** **KÉRDŐÍV” KITÖLTÉSÉRE VONATKOZÓAN**

## **7. A KÉRDŐÍV KITÖLTÉSÉVEL ÖSSZEFÜGGŐ ADATKEZELÉS**

Az alábbiakban áttekintjük a kérdőív kitöltésekor milyen személyes adatokat kezel az adatkezelő.

Az **adatkezelés célja:** A Mórahalmi önkormányzati bérlakások bérlőinek és velük egyháztartásban élők életvitelének megismerése, szűkebb (lakás) és tágabb (település) környezetükre vonatkozó véleményének megismerése a jobb bérlakáspolitika és városjövő stratégiájának kialakítása érdekében. Mindezt a Mórahalmon bérlakásban élők jobb szolgáltatással való kiszolgálása és elégedettségének növelése érdekében tesszük.

### 7.1 Mórahalmi önkormányzati bérlakásokhozzájárulása alapján

A kérdőív kitöltése során kezelt személyes adatok, melyek megadása az Érintettek hozzájárulása alapján, **kötelező** jelleggel történik (melyet bármely időpontban visszavonhat)

* E-mail-cím,

A kérdőív kitöltése során kezelt személyes adatok, melyek megadása az Érintettek hozzájárulása alapján, **nem kötelező** jelleggel történik (melyet, bármely időpontban visszavonhat)

* Név
* Születési név
* Születési hely, idő
* Anyja neve
* Adóazonosító jel
* Telefonszám

Bérlőtárs/házastárs/élettárs adatai

* Név
* Születési név
* Születési hely, idő
* Anyja neve
* Adóazonosító jel
* Telefonszám

Egy háztartásban élő gyermek adatai

* Név
* Születési hely, idő
* Nevelési intézmény típusa
* Nevelési intézmény neve, székhelye
* Szakmája, diplomája annak megnevezése
* Munkahely neve, telephelye, beosztás megnevezése

Fogyatékos gyermek adatai

* Név
* Születési hely, idő

A bérlakásban élő más családtagok adatai

* Név
* Születési hely, idő

Bérlő munkahelyével kapcsolatos adatok

* Munkahely neve, címe, beosztás munkakör megnevezése
* Jelenlegi munkahelyén a belépés éve
* Utolsó 12 hónap nettó átlagkeresete
* Iskolai végzettsége

Bérlő házastársának/élettársának munkahelyével kapcsolatos adatok

* Munkahely neve, címe, beosztás munkakör megnevezése
* Jelenlegi munkahelyén a belépés éve
* Utolsó 12 hónap nettó átlagkeresete
* Iskolai végzettsége

Az **adatkezelés időtartama**: 2 év, aminek utolsó napja a kérdőív kiküldésének és maradéktalan beérkezésének napjától számítandó.

## **8. ADATBIZTONSÁGI INTÉZKEDÉSEK**

Az Érintettek által rendelkezésre bocsátott személyes adatok biztonságáért az Adatkezelő minden szükséges lépést megtesz – mind a hálózati kommunikáció (Google forms), mind az adatok tárolása, őrzése során (Mórahalmi Önkormányzat informatikai rendszere).

Az Adatkezelő a személyes adatok biztonsága érdekében megteszi azokat a technikai és szervezési intézkedéseket, továbbá kialakítja azokat az eljárási szabályokat, amelyek a Rendelet és az Infotv. érvényre juttatásához szükségesek.

Az Adatkezelő az adatokat megfelelő intézkedésekkel védi a véletlen vagy jogellenes megsemmisítés, elvesztés, megváltoztatás, sérülés, jogosulatlan nyilvánosságra hozatal vagy az azokhoz való jogosulatlan hozzáférés ellen.

Az Adatkezelő a személyes adatokat bizalmas adatként minősíti és akként kezeli. Az Adatkezelő a közalkalmazottakkal / munkavállalókkal a személyes adatok kezelésére vonatkozóan titoktartási kötelezettséget ír elő; azt az érintett munkatársak az erre rendszeresített nyilatkozat aláírásával igazolják. A személyes adatokhoz való hozzáférést az Adatkezelő a jogosultsági szintek megadásával korlátozza.

Az Adatkezelő az informatikai rendszereket szervezési és technikai megoldásokkal (pl. tűzfallal vírusvédelem) védi.

Amint a személyes adatok az Adatkezelő informatikai infrastruktúráján belülre kerülnek, az adatok megőrzésével és védelmével kapcsolatos teendőket az Adatkezelő Adatvédelmi Szabályzatában lefektetett elvek, eljárások és biztonsági szabályok írják elő, amelyek betartásáért az Adatkezelő minden érintett munkatársa felelős.

Az adatkezelő a személyes adatok védelme érdekében gondoskodik az elektronikus úton zajló bejövő és kimenő kommunikáció ellenőrzéséről, védelméről.

A személyes adatok kezelése során az Adatkezelő megfelelő intézkedésekkel biztosítja:

* 1. a jogosulatlan adatbevitel megakadályozását;
	2. a számítógépes rendszerek jogosulatlan személyek általi használatának megakadályozását;
	3. annak ellenőrizhetőségét és megállapíthatóságát, hogy mely személyes adatokat mikor és ki vitte be a számítógépes rendszerekbe;
	4. az adathordozó eszközök magas szintű fizikai védelmét;
	5. az informatikai rendszerek üzemzavar esetén történő helyre­állíthatóságát;
	6. az esetlegesen fellépő hibákról jelentés készítését.

### 8.1 ADATVÉDELMI INCIDENSEK

Az adatvédelmi incidens során sérül a titoktartási kötelezettség, a hozzáférhetőség vagy az integritás. A leggyakoribb adatvédelmi incidensek: hordozható adattároló (pl. pendrive) elvesztése, mobil eszköz (pl. laptop) eltulajdonítása, személyes adatok téves továbbítása, informatikai rendszer elleni támadás.

##### 8.1.1 Az adatvédelmi incidensek kezelése

Az adatvédelmi incidensek megelőzése, a bekövetkezés esetén a kezelése, továbbá a vonatkozó jogi előírások betartása és betartatása az Adatkezelő szervezet vezetőjének a feladata.

A megelőzéssel kapcsolatos minimális intézkedés: az informatikai rendszerekben kötelező naplózni és elemezni valamennyi hozzáférést és az esetleges hozzá­férési kísérleteket.

Amennyiben az Adatkezelő munkatársai adatvédelmi incidenst észlelnek, haladéktalanul értesíteniük kell az Önkormányzat vezetőjét. Bejelentés esetén a Polgármester – az illetékesek bevonásával – haladéktalanul megvizsgálja az esetet, és eldönti, hogy valóban incidensről, vagy pedig téves riasztásról van szó. A vizsgálandó és megállapítandó szempontok:

* az incidens bekövetkezésének időpontja és helye,
* az incidens leírása, hatásai,
* a kompromittálódott adatok köre és mennyisége,
* a kompromittálódott adatokkal érintett természetes személyek köre,
* az incidens elhárítása érdekében tett intézkedések leírása,
* a további károk megelőzése, elhárítása vagy csökkentése érdekében tett intézkedések megtétele.

Adatvédelmi incidens bekövetkeztekor meg kell határozni és el kell különíteni az érintett rendszereket, és gondoskodni kell az incidenst előidéző bizonyítékok összegyűjtéséről és azok megőrzéséről. Mindezt követően meg kell kezdeni a károk helyreállítását és a jogszerű működés visszaállítását.

##### 8.1.2 Az adatvédelmi incidensek nyilvántartása

Az Adatkezelő vezetője köteles bejelenteni a tudomására jutott adatvédelmi incidenst **az illetékes felügyeleti hatóságnál.** A bejelentést **indokolatlan késedelem nélkül, legkésőbb 72 órával azután, hogy az adatvédelmi incidens a tudomására jutott, meg kell tennie.**

Az adatvédelmi incidensről szóló bejelentésben

* ismertetni kell az adatvédelmi incidens jellegét, beleértve – ha lehetséges – az érintettek kategóriáit és hozzávetőleges számát, valamint az incidenssel érintett adatok kategóriáit és hozzávetőleges számát;
* közölni kell az adatvédelmi tisztviselő vagy megbízott nevét és elérhetőségeit;
* föl becsülni az adatvédelmi incidensből eredő, valószínűsíthető következményeket;
* be kell mutatni az adatkezelő által az adatvédelmi incidens orvoslására megtett vagy tervezett intézkedéseket, adott esetben beleértve az incidensből eredő esetleges hátrányos következmények enyhítését célzó határozatokat.

A bekövetkezett adatvédelmi incidensekről nyilvántartást kell vezetni, amelynek minimum az alábbiakat kell tartalmaznia:

* 1. az érintett személyes adatok körét,
	2. az adatvédelmi incidenssel érintettek körét és számát,
	3. az adatvédelmi incidens időpontját,
	4. az adatvédelmi incidens körülményeit, hatásait,
	5. az adatvédelmi incidens orvoslására megtett intézkedéseket,
	6. az adatkezelést előíró jogszabályban meghatározott egyéb adatokat.

## **9. JOGÉRVÉNYESÍTÉS**

A személyes adatok kezelésével kapcsolatos bármilyen kérdéssel, észrevétellel az Adatkezelő adatvédelmi tisztviselőjéhez (DPO) lehet fordulni. Ha az Érintett kérelme nyomán az Adatkezelő nem tesz intézkedéseket, késedelem nélkül, de legkésőbb a kérelem beérkezésétől számított egy hónapon belül az adatvédelmi tisztviselő tájékoztatja az Érintettet az intézkedés elmaradásának okairól, valamint arról, hogy panaszt nyújthat be a felügyeleti hatóságnál, és élhet bírósági jogorvoslati jogával. Az Adatkezelő az Érintett kérésére tájékoztatja őt a jogorvoslati lehetőségekről.

Az Érintett az adatkezeléssel kapcsolatos panaszával közvetlenül a hatósághoz is fordulhat:

1055 Budapest, Falk Miksa utca 9-11. Levelezési címe: 1363 Budapest, Pf. 9. Telefon: +36-1-3911400, Telefax: +36-1-3911410, Web: https://naih.hu, E-mail: ugyfelszolgalat@naih.hu, Online ügyindítás: <https://naih.hu/online-uegyinditas.html>.

Ha az Érintett úgy véli, az adatkezelés során az Adatkezelő megsértette a személyes adatok kezeléséhez fűződő jogait, bírósághoz fordulhat. A per elbírálása a törvényszék hatáskörébe tartozik. Az Érintett választása szerint a per az Érintett lakóhelye vagy tartózkodási helye szerinti törvényszék előtt is megindítható.

Mórahalom, 2021. 02. 16.